Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 1 Pv 1143/13/2201	Dunajská Streda, 17.12.2013
EEČ : 2-16-312-2013

U Z N E S E N I E

Trestná vec:	obvinený XXXXX 
Trestný čin:	porušovanie domovej slobody podľa § 238 odsek 1, odsek 2 Trestného zákona číslo 140/1961 Zbierky zákonov v znení zákona číslo 233/1995 Zbierky zákonov

Rozhodol: 	prokurátor Okresnej prokuratúry Dunajská Streda
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dńa XXXXX v čase okolo XXXXX hod. v obci XXXXX, okres Dunajská streda preliezol uzamknutú bránu rodinného domu č. XXXXX, patriace XXXXX a následne neoprávnene vnikol do domu, kde rozbil sklenenú výplň okna a posteľ, pričom z domu odviezol svoje maloleté deti, napriek tomu, že v tom čase už nemal právo užívať predmetný dom,

pretože trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho. 

Odôvodnenie:
Uznesením vyšetrovateľa  Okresného riaditeľstva PZ Dunajská Streda č. XXXXX bolo podľa § 160 ods. 1 Tr. por. vznesené obvinenie XXXXX za trestný čin porušovania domovej slobody podľa § 238 ods. 1, ods. 2 Tr. zák. účinného do 31.12.2005, ktorý sa mal stať na tom skutkovom základe, ako je uvedené vo výrokovej časti tohto uznesenia.

Vykonaným dokazovaním bolo v dostatočnej miere preukázané, že obvinený XXXXX vnikol do rodinného domu, tak že rozbil sklenenú výplň na okne a z domu odviezol svoje maloleté deti, hoci nemal právo užívať predmetný rodinný dom. 
  
Toto jeho konanie naplnilo znaky trestného činu porušovania domovej slobody podľa § 238 ods. 1, ods. 2 Tr. zák. účinného do 31.12.2005.
 
XXXXX súdu Dunajská Streda č. XXXXX zo dňa 1.10.1999, ktorý nadobudol právoplatnosť dňa 26.10.1999 bolo rozhodnuté, že súd vyhlásil XXXXX, nar. XXXXX v Dunajskej Strede za mŕtveho. Za deň smrti sa pokladá 4.1.1995.
	
Podľa § 215 ods. 1 písm. d) Tr. por. prokurátor zastaví trestné stíhanie, ak je trestné stíhanie neprípustné podľa § 9 Tr. por. 

Podľa § 9 ods. 1 písm. d) Tr. por.  trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel, alebo bol vyhlásený za mŕtveho.  

	S poukazom na vyššie uvedené dôvody bolo preto potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Zvoda
prokurátor